بمت تهلوکه‌سیزلیک شوراسی امریکا و روسیانین بیرگه تکلیفیله بمت-نین آتشکس گوزلمجی گوجونون (UNDOF) وظیفه مودتی‌نین داها 6 آی اوزادیلماسینا دایر قراری قبول ائتدی.
بمت موقاویله‌سی‌نین 7-جی حیسه‌سینه اساساً قبول ائدیلن قراردا "سوریه-ده زوراکیلیغین بیر نتیجه‌سی کیمی بؤلگه‌ده جدی قارشیدورما تهلوکه‌سینه قارشی سیقنال" خبردارلیغی ائدیلیب.
قراردا سوریه-ده ایچ ساواشدا ایشتیراک ائدن طرف‌لرین توققوشما‌لارین داوام ائتدیگی بؤلگه‌ده حربی عملیات‌لارا سون قویماسی و اولوسلار آراسی اینسانی حقوقا حؤرمت گؤسترمه‌لری‌نین واجیب‌لیگی وورغولانیب. قراردا همچنین سوریه  و ایسرایل طرفی‌نین آرا‌لارینداکی 1974-جو ایلده قبول ائدیلن راضیلاشمانین اساس‌لارینا صادق اولما‌لاری و آتشکس قرارینا هر باخیمدان عمل ائتمه‌لری ایستنیب.
بمت-نین آتشکس گوزلمجی گوجونون (UNDOF) وظیفه مودتی ژوئن آیی‌نین 30-دا باشا چاتیر.
قئید ائدک کی، ایسرایل ایله سوریه آراسیندا 1974-جو ایلین 31 می تاریخینده بمت نماینده‌لریله امریکا و کئچمیش سووئت اتفاقی موشاهیدچی‌لری‌نین ده ایشتیراکی ایله ایمضا‌لانان راضیلاشمادا ایکی طرفین ده بوتون حربی عملیات‌لارا یاخین زاماندا سون قویما‌لاری، دنیز، هاوا و قورودان دا آتشکس قرارینا عمل ائتمه‌لری ایستنیر.
